Odense Adresse-Contoirs Efterretninger, 1841-09-03
Blandinger. Skyttelauget i Sønderborg har, ved et den 23 August paa Raadhuset afholdt overordentligt Møde, besluttet: at det iaar skal være sidste Gang at det viser Hs. Durchl. Hertugen (Selskabets Æresmedlem) den Honneur at paradere for ham. Flere Medlemmer have yttret: at Selskabet ikke med Fornøielse kunde vise en saadan Honneur; at næsten hele Byen blev haardt eds ad trykket af de mange i de senere Aar uddeelte hertugelige Concessioner o. s. v. (Dannevirke). Den for sin levende og virksomme Jnteresse for forbedrede Fængselsindretninger og navnlig for Fangernes religiøse Underviisning europæisk berømte Madam Fry er fornylig med flere af hendes Slægtninge ankommen til Kjøbenhavn, hvor hun den 24 August besaae saavel Hof= og Stadsrettens som Politirettens Arrester, med hvis Jndretning hun i det Hele skal have været ret vel tilfreds. Blandt de Arrestanter, siger "Fædrelandet."- som Madame Fry ved denne Leilighed besøgte, var ogsaa Graveur Mønster. Vi vide ikke, med hvilke Felelser Madam Fry saae denne, paa Grund af at han ikke har kunne undlade at handle overeensstemmende med sin faste religiøse Overbeviisning, fængslede Mand, eller hvilke Tanker hun paa Grund heraf vil medbringe fra Danmark om den Lovgivning, der tilsteder dette; men det vilde høiligen glæde os, om det skulde kunne staae i hendes Magt at udvirke, om end ikke Mønsters Frigivelse til der falder Dom i hans Sag, saa dog i alt Fald den, om vi ikke aldeles feile, ham hidtil nægtede Tilladelse til jævnligen at see sin Familie og sine Bekjendter, – et Ønske, som maaskee ikke vil komme til at høre til Umulighederne, da Madam Fry paa høiere Steder, og navnligen hos Hs. Majestæt Dronningen, har nydt den meest levende Velvillie. J Løverdags holdt Mad. Fry for en talrig Kreds af Damer og Herrer et Foredrag om Fængselsvæsenet, ligesom ogsaa hendes Broder, en af Londons rigeste Privatmænd, Hr. Gurney, meddeelte Forsamlingen nogle bemærkninger om Negerslaveriet. Det er mærkeligt, hvad han har anført om Negerslaveriet paa de dansk-vestindiske Øer, at han har befundet, at Slaverne intetsteds bleve saa menneskeligt behandlede som netop der. J Mandags Morges blev atter afholdt, et Møde hos Mad. Fry, hvori en Deel af de Herrer og Damer deeltoge, som interessere sig for Forbedring af Fængslerne. Mad. Fry gjorde Forsamlingen opmærksom paa, at hun samme Dag maatte forlade Byen, men at hun ønskede, at de foreløbige Skridt til at grundlægge Selskabet, maatte være gjorte for hendes Afreise, thi hun vidste, at Jnteresse for en Sag ikke er tilstrækkelig; skal Sagen have Fremgang, maa der arbeides. Det glædede hende at kunne underrette Mødet om, at Deres Majestæter Kongen og Dronningen levende interesserede sig for Selskabet, da de nærede den Overbeviisning, at Selskabet vilde stifte megen Gavn. Valg blev dernæst foretaget paa Bestyrelsen, hvortil følgende havde de fleste Stemmer: Kammerjunker Gyldenstierne-Sehested, Grosserer Owen, Pastor Raffard, Etatsraad Brøndsted, Justitsraad Thiele, Bogholder Jonqvieres, Frue Brown, Frøken Delorme, Frue Surleau, Frøken Jensen, Frue Raffard, Frøken Andresen. Ex officio tiltraadte Justitsraad v. Osten, Cancelliraad Feddersen, Prof. David, og Pastor Rørdam. Som Selskabets Stiftere bleve indtegnede Mrs. Fry og Hr. Gurne, hvilke skjænkede Lstrl. 20 (180 Rbd.) til Selskabet. Bestyrelsen vil afholde sit første Møde den 8 September.